b'\n_START_ARTICLE_\n\xc4\x8crna roka\n_START_PARAGRAPH_\n\xc4\x8crna roka je bila prokatoli\xc5\xa1ka organizacija, ki je med 2. svetovno vojno izvr\xc5\xa1evala atentate oz. umore politi\xc4\x8dnih nasprotnikov. Velja za eno najbolj kontroverznih organizacij, ki so bile prisotne na ozemlju dana\xc5\xa1nje Slovenije med drugo svetovno vojno._NEWLINE_Organizacija je ime dobila po znaku, odtisu \xc4\x8drne roke, ki ga je pu\xc5\xa1\xc4\x8dala na mestu umorov, grozilnih pismih, letakih. Na letaku je bila roka z mrtva\xc5\xa1ko glavo in napisom: "SMRT OF" ali "ENKRAT SI U\xc5\xa0EL DRUGI\xc4\x8c NE BO\xc5\xa0, SMRT KOMUNIZMU". \xc4\x8clani \xc4\x8crne roke so bili protikomunisti\xc4\x8dni borci, ki so se tako znebili predvsem terencev OF. \xc4\x8crna roka je ugrabila, mu\xc4\x8dila in ubila okoli 1000 gverilcev OF-a in njihovih civilnih podpornikov.\xc2\xa0'